Държавен вестник, бр. 26, 2010 г., стр. 9

БРОЙ  26	
Д Ъ Р Ж А В Е Н  В Е С Т Н И К 	
СТР.  9  
46. „Ферма“ е животновъден обект, в който 
се отглеждат животни с цел добив на суровини 
и храни за предлагане на пазара.
47. „Лично стопанство“ е животновъден обект, 
в който се отглеждат животни с цел добив на 
суровини и храни за лична консумация.
48. „Собственик на селскостопански живот­
ни“ е физическо лице, едноличен търговец или 
юридическо лице, което притежава документи, 
доказващи собствеността върху животните.
49. „Собственик на животновъден обект“ 
е физическо лице, едноличен търговец или 
юридическо лице, което притежава документи, 
доказващи собствеността и/или правото на 
ползване върху обекта.
50. „Национална генетична банка“ е наци­
оналният генетичен ресурс, включващ сперма, 
яйцеклетки, ембриони, тъканни култури и 
носители на генетична информация от породи 
селскостопански животни, съхранявани в Изпъл­
нителната агенция по селекция и репродукция 
в животновъдството.“
§ 58. В допълнителните разпоредби се съз­
дава § 1а:
„§ 1а. Този закон въвежда разпоредбите на 
чл. 2, 4 и 8 от Директива 2008/73/ЕО на Съвета 
от 15 юли 2008 г. за опростяване на процедурите 
по вписване и публикуване на информация във 
ветеринарната и зоотехническата област и за 
изменение на директиви 64/432/ЕИО, 77/504/
ЕИО, 88/407/ЕИО, 88/661/ЕИО, 89/361/ЕИО, 
89/556/ЕИО, 90/426/ЕИО, 90/427/ЕИО, 90/428/
ЕИО, 90/429/ЕИО, 90/539/ЕИО, 91/68/ЕИО, 
91/496/ЕИО, 92/35/ЕИО, 92/65/ЕИО, 92/66/
ЕИО, 92/119/ЕИО, 94/28/EO, 2000/75/EO, 
Решение 2000/258/ЕО и директиви 2001/89/
EO, 2002/60/ЕО и 2005/94/EO (ОВ, L 219/40 
от 14 август 2008 г.).“
§ 59. В § 62 от допълнителните разпоредби 
на Закона за изменение и допълнение на Зако­
на за животновъдството (ДВ, бр. 51 от 2007 г.) 
думите „или продуктов борд“ се заличават, а 
думата „горите“ се заменя с „храните“.
Допълнителна разпоредба
§ 60. В останалите текстове на закона:
1. Думата „асоциация“ се заменя с „орга­
низация“.
2. Думите „министъра на земеделието и 
продоволствието“ и „министърът на земедели­
ето и продоволствието“ се заменят съответно 
с „министъра на земеделието и храните“ и 
„министърът на земеделието и храните“.
Преходни и заключителни разпоредби
§ 61. В 6-месечен срок от влизането в сила 
на този закон министърът на земеделието и 
храните издава наредбите по прилагането му.
§ 62. В 6-месечен срок от обнародването на 
този закон в „Държавен вестник“ развъдните 
организации привеждат дейността си в съот­
ветствие с изискванията на закона.
§ 63. В Закона за пчеларството (обн., ДВ, 
бр. 57 от 2003 г.; изм. и доп., бр. 87 от 2005 г., 
бр. 30 от 2006 г., бр. 51 от 2007 г. и бр. 36 и 43 
от 2008 г.) в чл. 20, ал. 1 се правят следните 
изменения и допълнения:
1. Точка 2 се изменя така:
„2. търговията и превозването на пчелни 
майки и рояци без сертификат за произход, 
издаден от развъдна организация, получила 
разрешение по смисъла на чл. 29а от Закона 
за животновъдството;“.
2. Създава се т. 3:
„3. търговията и превозването на пчелни 
майки, семейства и рояци без ветеринарномеди­
цинско свидетелство за здравословно състояние.“
§ 64. В Закона за прилагане на Общите орга­
низации на пазарите на земеделски продукти на 
Европейския съюз (обн., ДВ, бр. 96 от 2006 г.; 
изм., бр. 16 от 2008 г., бр. 10 и 82 от 2009 г.) 
се правят следните изменения и допълнения:
1. В глава пета:
а) в раздел І се създава чл. 47а:
„Чл. 47а. Условията и редът за прилагане на 
схема за предоставяне на плодове и зеленчуци 
в учебните заведения се определят с наредба 
на Министерския съвет.“;
б) създава се раздел ІV с чл. 58а – 58к:
„Раздел ІV
Месо и яйца
Чл. 58а. (1) Предлагането на пазара на кла­
нични трупове от говеда, свине и овце, добити в 
кланици, които прилагат скалата на Общността 
за класификация, наричана по-нататък „скала­
та“, се извършва след тяхната класификация. 
(2) Класификацията на кланични трупове 
от свине и говеда по скалата задължително 
се извършва в кланици, в които броят на 
кланетата, изчислен средно за календарната 
година, надхвърля броя, определен с наредба 
на министъра на земеделието и храните.
(3) На класификация по ал. 2 подлежат жи­
вотни, които са идентифицирани и регистрирани 
по реда на Закона за ветеринарномедицинската 
дейност. 
(4) Собственикът или управителят на кла­
ницата обявява ежеседмично по подходящ 
начин и на подходящо място цените, по които 
кланицата изкупува животните, за единична 
бройка, за група животни, за всяка категория 
и клас по скалата.
Чл. 58б. (1) Класификацията по скалата 
се извършва от лица – класификатори, които 
притежават свидетелство за класификация на 
кланични трупове. Свидетелствата се издават 
от Селскостопанската академия, от универси­
тетите, обучаващи специалисти по класифика­
ция на кланични трупове, или от съответната 
обучителна организация след проведен курс на 
обучение и успешно положен изпит.